Държавен вестник, бр. 53, 2012 г., стр. 86

СТР.  86	
Д Ъ Р Ж А В Е Н  В Е С Т Н И К 	
БРОЙ  53
4. извършва промени в електронните формати 
на аптеките при актуализация на приложение 
№ 1 на ПЛС;
5. участва в подготовката и изготвянето 
на НРД в частта предписване на лекарствени 
продукти за домашно лечение, медицински 
изделия и диетични храни за специални меди­
цински цели;
6. организира и осъществява дейността по 
извършване на експертизата по чл. 78, т. 2 ЗЗО;
7. наблюдава и прогнозира лекарственото 
потребление и подпомага дейността на РЗОК 
по предписване и отпускане на лекарствата, 
заплащани напълно или частично от НЗОК;
8. осъществява дейността по определяне на 
условията и реда за сключване на индивидуални 
договори за заплащане на лекарствени продукти 
по чл. 262, ал. 5, т. 1 ЗЛПХМ;
9. изготвя становища по въпроси относно 
лекарства, медицински изделия и диетични 
храни за специални медицински цели и по 
други дейности, свързани с дейността на 
дирекцията: 
10. осъществява процесуалното представи­
телство по дела, свързани с дейността на дирек­
цията – след упълномощаване от управителя.
Чл. 36. Дирекция „Европейски въпроси и ко­
ординация на системите за социална сигурност“:
1. планира, координира и осъществява 
трансгранично сътрудничество с партньори от 
чужбина съобразно принципите за свободно 
движение на хора и услуги;
2. осъществява дейността по прилагане на 
принципите за координация на системите за 
социална сигурност при упражняване правото 
на свободно движение на хора и услуги;
3. осигурява методологията по прилагане 
разпоредбите на европейското социално зако­
нодателство (регламенти, директиви, решения) 
и провежда консултации за граждани в тази 
област; 
4. осъществява дейността по обработка на 
документи, свързани с прилагане принципите за 
координация на системите за социална сигурност 
в рамките на Европейския съюз, Европейското 
икономическо пространство и Конфедерация 
Швейцария – Европейска здравноосигурителна 
карта (ЕЗОК) и Удостоверение за временното є 
заместване, европейски хартиени и електронни 
формуляри за трансгранична здравна помощ, 
писма и др.;
5. представлява НЗОК в преговори за изра­
ботването и договарянето на двустранни спо­
годби за социално осигуряване, включващи в 
обхвата си въпросите на здравното осигуряване 
с други държави;
6. осъществява дейността по обработка на 
документите, свързани с прилагането на дву­
странни спогодби за социално осигуряване, 
включващи в обхвата си въпросите на здравното 
осигуряване – двуезични формуляри, заявления, 
писма на осигурени граждани и други относими 
документи;
7. осъществява дейността по организацията 
на плановото лечение в чужбина и трансгра­
ничното здравно обслужване;
8. осъществява дейността, свързана с раз­
глеждане на документи на лица, кандидатстващи 
за възстановяване на разходи, заплатени от тях 
за оказана необходима медицинска помощ, 
при временен престой извън държавата по 
осигуряването им;
9. изготвя становища по всички въпроси 
относно прилагане на принципите за коорди­
нация на системите за социална сигурност при 
упражняване правото на свободно движение 
на хора и услуги;
10. оказва методична помощ на РЗОК.
Г л а в а  ч е т в ъ р т а
СТРУКТУРА И ФУНКЦИИ НА РАЙОННИ­
ТЕ ЗДРАВНООСИГУРИТЕЛНИ КАСИ
Чл. 37. (1) Районните здравноосигурителни 
каси и техните поделения са организационни 
структури на НЗОК.
(2) Седалищата на районните здравнооси­
гурителни каси се определят съгласно списък, 
приет от Министерския съвет, а седалищата на 
техните поделения се определят със заповед 
на управителя. 
Чл. 38. (1) Районната здравноосигурителна 
каса се управлява и представлява от директор.
(2) Директорът на РЗОК се назначава по 
трудово правоотношение след провеждане на 
конкурс по реда на Кодекса на труда и в съот­
ветствие с приетите от НС на НЗОК правила.
Чл. 39. Директорът на РЗОК при осъщест­
вяване на дейността се подпомага от замест­
ник-директор, който замества при отсъствие 
директора.
Чл. 40. Директорът на РЗОК:
1. представлява РЗОК на териториално 
равнище;
2. организира и ръководи дейността на РЗОК 
в съответствие със ЗЗО, правилника, решени­
ята на НС, актовете на управителя на НЗОК 
и действащата нормативна уредба;
3. изпълнява функциите на ръководител по 
смисъла на Закона за финансовото управление 
и контрол в публичния сектор в рамките на 
правомощията, предоставени му от закона, НС 
и управителя;
4. действа като второстепенен разпоредител 
със средствата на НЗОК;
5. сключва, изменя и прекратява договорите 
с изпълнителите на медицинска и на дентална 
помощ, както и с търговците на дребно на ле­
карствени продукти на територията на РЗОК; 
6. осъществява непосредствения контрол 
по изпълнение на договорите за оказване на 
медицинска и дентална помощ;